S-667/2020

Dómur

Mál þetta, sem þingfest var 12. nóvember sl. og dómtekið fimmtudaginn 10. desember sl., er höfðað með ákæru Héraðssaksóknara þann 8. október sl., á hendur Ó-kk-þgf E-kk-þgf Ó-kk-þgf, […]. fyrir sérstaklega hættulega líkamsárás, með því að hafa, aðfaranótt sunnudagsins 8. júlí 2018, á Skipasandi í Vestmannaeyjum, veist með ofbeldi að A, og slegið hann ítrekað með glerflösku í höfuð, með þeim afleiðingum að A hlaut kúlu og lítið fleiðursár yfir miðju höfði, fleiðursár á gagnauga hægra megin og eymsli í hálshrygg.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Þá er í málinu gerð svofelld einkaréttarkrafa:

Af hálfu A, er þess krafist að ákærði verði dæmdur til að greiða honum fjárhæð kr. 1.068.000, auk vaxta samkvæmt 8. gr., sbr. 1. málsl. 4. gr., laga nr. 38/2001 um vexti og verðtryggingu frá 8. júlí 2018 til þess dags þegar mánuður er liðinn frá því bótakrafa er kynnt fyrir sakborningi, en frá eim degi með dráttarvöxtum skv. 9. gr., sbr. 1. mgr. 6. gr. sömu laga til greiðsludags.

Ákærði kom fyrir dóminn þann 10. desember sl., ásamt J-kk-þgf K-kk-þgf H-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Þá mótmælti ákærði fjárhæð framkominnar bótakröfu sem of hárri. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Við fyrirtökuna lækkaði bótakrefjandi kröfu sína svo að hún er nú einungis 600.000 krónur í miskabætur, auk þóknunar lögmanns, en vaxtakrafa og dráttarvaxta er óbreytt.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu, en honum var þann 11. júní 2015 gerð skilorðsbundin ákærufrestun vegna þjófnaðar.

Refsing ákærða er hæfilega ákveðin fangelsi í sex mánuði. Að virtum atvikum máls, að teknu tilliti til skýlausrar játningar ákærða og þess að hann hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 21.065 kr., auk þóknunar skipaðs verjanda síns sem er hæfilega ákveðin 395.715 kr., að teknu tilliti til virðisaukaskatts og ferðakostnað verjanda, sem nemur 34.414 kr. sem og þóknun skipaðs réttargæslumanns brotaþola sem er hæfilega ákveðin 189.255 kr. að teknu tilliti til virðisaukaskatts.

Brotaþoli í máli þessu hefur krafist bóta úr hendi ákærða, líkt og að framan greinir. Samkvæmt framlögðu skjali sem ber yfirskriftina „bótakrafa“ sundurliðast krafa brotaþola svo: Miskabætur skv. 26. gr. skaðabótalaga – 800.000 kr., útlagður sjúkrakostnaður skv. 1. mgr. 1. gr. skaðabótalaga – 7.600 kr. og lögfræðikostnaður – 260.400 kr. Með brotum sínum hefur ákærði bakað sér bótaskyldu gagnvart brotaþola, en ótvírætt verður að telja að í háttsemi ákærða gagnvart honum felist ólögmæt meingerð í skilningi 26. gr. skaðabótalaga nr. 50/1993. Þykir hæfilegt að ákærði greiði brotaþola 300.000 kr. í miskabætur og skulu bæturnar bera vexti og dráttarvexti eins og greinir í dómsorði. Eins og áður greinir hefur bótakrefjandi fallið frá kröfum sínum um bætur fyrir fjárhagslegt tjón og kemur það því ekki til skoðunar. Þá var brotaþola skipaður réttargæslumaður og kemur þá ekki til skoðunar að dæma ákærða til að greiða brotaþola lögfræðikostnað sérstaklega. Samkvæmt gögnum málsins var bótakrafa kynnt ákærða í skýrslutöku hjá lögreglu þann 14. desember 2018.

S-kk-nf G. G-kk-nf héraðsdómari kveður upp dóm þennan.

D Ó M S O R Ð :

Ákærði, Ó-kk-nf E-kk-nf Ó-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals 640.449 krónur. Þar af nemur þóknun skipaðs verjanda, J-kk-ef K-kk-ef H-kk-ef lögmanns, 395.715 krónum, að teknu tilliti til virðisaukaskatts og ferðakostnaður verjanda 34.414 krónum og þóknun skipaðs réttargæslumanns, A-kvk-ef Ó-kvk-ef lögmanns, 189.255 krónum, að teknu tilliti til virðisaukaskatts.

Ákærði greiði brotaþola, A, miskabætur að fjárhæð 300.000, með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 8. júlí 2018 til 14. janúar 2019, en með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags.

S-kk-nf G. G-kk-nf greiða brotaþola lögfræðikostnað sérstaklega. Samkvæmt gögnum málsins var bótakrafa kynnt ákærða í skýrslutöku hjá lögreglu þann 14. desember 2018.

S-kk-nf G. G-kk-nf héraðsdómari kveður upp dóm þennan.

Ákærði, Ó-kk-nf E-kk-nf Ó-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals 640.449 krónur. Þar af nemur þóknun skipaðs verjanda, J-kk-ef K-kk-ef H-kk-ef lögmanns, 395.715 krónum, að teknu tilliti til virðisaukaskatts og ferðakostnaður verjanda 34.414 krónum og þóknun skipaðs réttargæslumanns, A-kvk-ef Ó-kvk-ef lögmanns, 189.255 krónum, að teknu tilliti til virðisaukaskatts.

Ákærði greiði brotaþola, A, miskabætur að fjárhæð 300.000, með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 8. júlí 2018 til 14. janúar 2019, en með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags.

S-kk-nf G. G-kk-nf